62023CO0407_INF
A Bíróság (nyolcadik tanács) 2023. december 12‑i végzése –Hera Luce
(C‑407/23. sz. ügy)
„Előzetes döntéshozatal – A Bíróság eljárási szabályzata 53. cikkének (2) bekezdése és 94. cikke – Arra vonatkozó követelmény, hogy mutassák be az alapjogvita ténybeli és szabályozási hátterét, valamint az előzetes döntéshozatalra előterjesztett kérdés megválaszolásának szükségességét igazoló indokokat – A kellően pontos ismertetés hiánya – Nyilvánvaló elfogadhatatlanság”
1.
Előzetes döntéshozatalra előterjesztett kérdések – Elfogadhatóság – Az előzetes döntéshozatalra előterjesztett kérdésekre adandó válasz szükségességét igazoló okok kellően részletes ismertetésének hiányában előterjesztett kérdések – Az alapeljárás és az előzetes döntéshozatalra előterjesztett kérdésekben említett uniós jogi rendelkezések közötti kapcsolat hiánya – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 53. cikk, (2) bekezdés, és 94. cikk, c) pont)
(lásd: 16–20., 22–25., 27. pont és a rendelkező rész)
2.
Előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret – Határokon átnyúló esetleges érdek fennállása – Hasznos választ lehetővé tévő elemek megléte – Hiány – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 53. cikk, (2) bekezdés, és 94. cikk, a) és b) pont)
(lásd: 21., 26. pont)
Rendelkező rész
A Consiglio di Stato (államtanács, Olaszország) 2023. június 7‑i határozatával előterjesztett előzetes döntéshozatal iránti kérelem nyilvánvalóan elfogadhatatlan.